钦定古今图书集成/明伦汇编/氏族典/第274卷 > 王溥
## 钦定古今图书集成/明伦汇编/氏族典/第274卷 > 王溥

按《明外史王溥传﹕》：“溥，安仁人。仕陈友谅为平章，守建
昌。太祖征汉，拔江州，友谅败走，溥遂降。命仍守建昌，
进中书右丞。洪武元年，从大将军北伐，屡有战功，擢
河南行省平章。初，溥未仕时，奉其母叶避兵贵溪，遇
乱，与母相失凡十八年。漙尝梦母若告以所在者，及
是请归省坟墓，许之。溥归之贵溪桃源山，求不得，昼”
夜号泣者三日。居人吴海言﹕：“夫人为贼逼，投井中死
矣。”溥求得井，索之，母尸果在，哀呼不自胜，即其地葬
之。溥卒，子孙世袭指挥同知。